แนวโน้มดัชนีเช้าแกว่งไซต์เวย์ตามตปท.
นักวิเคราะห์ฯคาดตลาดหุ้นไทยเช้านี้แกว่งไซต์เวย์ และคงไม่ผ่านแนวต้านสำคัญที่ 1,050 จุด หลังตลาดต่างประเทศส่วนใหญ่ยังทรงตัว น้ำมันขึ้นหนุนกลุ่มพลังงาน
22 ธ.ค. 2554

นักวิเคราะห์ฯคาดตลาดหุ้นไทยเช้านี้แกว่งไซต์เวย์ และคงไม่ผ่านแนวต้านสำคัญที่ 1,050 จุด หลังตลาดต่างประเทศส่วนใหญ่ยังทรงตัว น้ำมันขึ้นหนุนกลุ่มพลังงาน
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี(ประเทศไทย) กล่าวว่า ตลาดหุ้นไทยเช้านี้คงแกว่งตัวไซต์เวย์และยังไม่น่าผ่านแนวต้านสำคัญที่ 1,050 จุดไปได้ เพราะตลาดหุ้นต่างประเทศส่วนใหญ่ค่อนข้างทรงตัว เนื่องจากยังไม่มีปัจจัยบวกใหม่ๆเข้ามาขับเคลื่อน
อย่างไรก็ตาม ยังมีปัจจัยบวกจากเรื่องราคาน้ำมันดิบในตลาดโลกที่ปรับตัวขึ้นต่อ ซึ่งจะเป็นแรงหนุนต่อหุ้นกลุ่มพลังงานตัวหลักอย่างเช่น PTTEP , PTT เป็นต้น
พร้อมให้กรอบการเคลื่อนไหวที่ 1,035-1,050 จุด